Statele UE sprijină, în premieră, energia nucleară. Organizația internațională se pregătește pentru summitul ONU privind clima
Miniștrii din cadrul UE și-au exprimat pentru prima dată sprijinul pentru energia nucleară, ca parte a pregătirii organizației internaționale pentru COP29, Summitul ONU privind clima. Divergențele dintre Franța și Germania au întârziat discuțiile cu privire la poziția de negociere a UE pentru COP29, dar țările membre au convenit în cele din urmă să solicite accelerarea „tehnologiilor cu emisii reduse”.